АҞӘА, ԥхынгәы 2 — Sputnik. Аладатәи арратә округ амедусзуҩцәа Аԥсны раԥхьаӡа акәны рхы иадырхәеит акоронавирус аҿагыларазы апрактика ҳәа аанацҳауеит Арратә округ апресс-маҵзура.
Аҽазыҟаҵарақәа раан рхы иадырхәеит аруаа рҟны аинфекциа ашьақәыргыларазы амобилтә комплекс (ПК ВП-01).
"Амедицинатә ҟазауаа уаанӡа авирус чымазарақәа рҿагылараан ирымаз рԥышәа иаздырҳауеит, амедицинатә зыҟаҵара апрограмма азнеишьа ҿыцқәа аларгалоит", - аҳәоит адырраҭараҿы.
Иҭарчу агоспиталь амодульқәа ирымоуп амедицинатә хархәага ҿыцқәа. Агоспиталь аконструкциа иалнаршоит авирус змоу рыдкыларазы аԥҟарҭақәеи аҿаҳәарҭақәеи раартра.
Арратә база амедусзуҩцәа русураан ирныруеит арадиохимиатәи абиологиатәи хьчара аҟәшақәа, ишьақәыргылоуп арратә обиектқәеи атехникеи рырзҩыдаразы ауснагӡатәқәа рыплан ҳәа аанацҳауеит ААО апресс-маҵзура.
Иара убас шәаԥхьар ҟалоит:
-
Абылра аҟалара иазыхиоуп: урыстәылатәи аруаа аҽазыҟаҵарақәа мҩаԥыргеит